উইলিয়াম ডেমারেস্ট
কার্ল উইলিয়াম ডেমারেস্ট (ইংরেজি: Carl William Demarest; ২৭ ফেব্রুয়ারি ১৮৯২ - ২৭ ডিসেম্বর ১৯৮৩) ছিলেন একজন মার্কিন অভিনেতা। তিনি সিটকম মাই থ্রি সন্স-এ আঙ্কেল চার্লি চরিত্রে অভিনয়ের জন্য সর্বাধিক পরিচিত; এই কাজের জন্য তিনি ১৯৬৮ সালে হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন। প্রথম বিশ্বযুদ্ধে অংশগ্রহণকারী ডেমারেস্ট চলচ্চিত্র ও টেলিভিশনের একজন প্রখ্যাত অভিনেতা হয়ে ওঠেন। ১৯২৭ সাল থেকে শুরু করে ১৯৭০-এর দশক পর্যন্ত ১৪০টির অধিক চলচ্চিত্রে অভিনয় করেন। তিনি দ্য জলসন স্টোরি (১৯৪৬) চলচ্চিত্রে গায়ক-অভিনেতা অ্যাল জলসনের গুরু চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।